Unde poți vota pentru alegerile locale parțiale chiar dacă actul de identitate a expirat.
Secţiile de votare s-au deschis duminică, de la ora 07:00, pentru alegerile locale parţiale. Se vor alege 35 de primari şi un Consiliu Local într-o comună din Dâmboviţa. Alegătorii pot vota chiar dacă actul de identitate a expirat.
Autoritatea Electorală Permanentă (AEP) anunţă că, începând cu ora 07:00, au fost deschise toate cele 176 de birouri electorale ale secţiilor de votare în vederea desfăşurării alegerilor locale parţiale pentru primari şi un consiliu local.Alegătorii îşi pot exercita dreptul de vot în intervalul orar 07:00 – 21:00. Potrivit legislaţiei în vigoare, alegătorul care deţine un act de identitate al cărui termen de valabilitate a expirat în perioada 1 martie 2020 – 27 iunie 2021, îşi poate exercita dreptul de vot în baza acestuia.Autorităţile îi îndeamnă pe alegătorii care vin la urne să respecte măsurile de distanţare fizică şi regulile de protecţie sanitară pe tot parcursul derulării procesului electoral.